Juventus FC

Turino „Juventus“ ( – „jaunimas“) – Italijos futbolo klubas iš Turino. Klubas nuo pat įkūrimo 1897 m. žaidė aukščiausioje šalies futbolo lygoje (nuo 1929 m. pavadintoje Serie A), išskyrus 2006–2007 m. sezoną, kuomet buvo pažeminta į žemesnę Serie B lygą. Iki 2020 m. klubas Serie A čempionais tapo 36 kartus, nuo 2012 iki 2020 m. tai padarę devynis kartus iš eilės. Tai pirmas Italijos klubas, pelnęs šį pasiekimą.

 Istorija 
1897 metais klubą įkūrė ir pavadino ''Sport Club Juventus italų menininko Massimo d’Azeglio licėjaus studentai. Po dvejų metų klubo pavadinimas buvo pakeistas į „Foot-Ball Club Juventus“. Pirmosios komandos spalvos buvo rožinė ir juoda.

Prie Serie A čempionato varžybų Juventus ekipa prisijungė 1900 m. Po kelerių metų 1905 m. komanda jau laimėjo pirmąjį lygos čempionatą. Iš karto po to ekipa pakeitė savo spalvas į juodą ir baltą, nužiūrėtas nuo Anglijos Notts County FC ekipos.

1906 m. ekipoje įvyko personalo skilimas, kuomet dalis jų nusprendė išsikelti iš Turino. Tokiu būdu įsikūrė antra šio miesto futbolo komanda Torino FC. Nuo to laiko šiame mieste vyksta Turino derbiai.

1923 m. komandą pradėjo valdyti FIAT kompanijos įkūrėjas Edoardo Agnelli. Pastačius naują stadioną komanda iš karto laimėjo dar vieną čempionų titulą 1925–1926 m. sezone, finale bendru rezultatu 12-1 nugalėjus SS Alba-Audace Roma ekipą.

Labai sėkmingas klubui buvo XX a. ketvirtasis dešimtmetis, kai laimėti 5 iš eilės Italijos čempionatai. Šiuo rodikliu Juventus tapo pirmieji Seria A čempionate. 1933 m. komanda persikėlė į naująjį miesto stadioną Olimpinį Turino stadioną.

Pirmosios laimėtos tarptautinės varžybos – UEFA taurė, iškovota 1977 metais. 1984 metais iškovota UEFA Taurių laimėtojų taurė, 1985 metais laimėta UEFA Čempionų lyga, 1990 ir 1993 metais – UEFA taurė, o 1996 metais vėl iškovota pergalė Čempionų lygos varžybose. 1985 m. Juventus komanda tapo vienintele pasaulyje tais metais iškovojusi visus pagrindinius oficialius trofėjus ir taures. Taip pat tais pačiais metais tapo pirmuoju klubu Europos futbolo istorijoje laimėjusiu trijuose pagrindiniuose UEFA rengiamuose turnyruose.Un dilema histórico (Ispanų kalba)

1994 m. komandos treneriu tapus Marcello Lippi ekipa iškovojo pirmąjį Seria A čempiono titulą nuo 1986 m.

2006 metais po kyšininkavimo skandalo iš klubo atimti 2005 ir 2006 metais iškovoti čempionų titulai, taip pat „Juventus“ komanda pirmą kartą perkeltą į žemesnę Serie B lygą.Italian trio relegated to Serie B 2006–2007 m. sezone laimėjo Serie B čempionatą ir grįžo į aukščiausiąją lygą.

2011 m. ekipą pradėjo treniruoti buvęs šios komandos žaidėjas italas Antonio Conte. Su šiuo treneriu Juventus laimėjo tų metų čempionų titulą pirmą kartą nuo 2003 m.

Juventus laikomas didžiausią gerbėjų skaičių turinti komanda Italijoje, o tarptautinių gerbėjų suskaičiuojama apie 170 milijonus.[http://www.repubblica.it/2008/08/sezioni/sport/calcio/sondaggio-calcio/tifo-juve-inter/tifo-juve-inter.html Tifosi, Juventus la più amata
Inter la più antipatica (Italų kalba)]

2012 m. lapkričio 4 d. Italijos derbyje nutrūko 49-ių iš eilės nepralaimėtų rungtynių serija. Ją nutraukė Milano Inter klubas, nugalėjęs Juventus rezultatu 3-1.

2013 m. gegužės 5 d. Juventus šalies čempionu tapo antrus metus iš eilės (iš viso 29 kartą).Juve: Scudetto dream becomes reality Conte claims second Serie A title 

Dar nepasibaigus 2014 m. sezonui Juventus žaidėjai trečią kartą iš eilės tapo Italijos futbolo čempionais.„Juventus“ – Italijos čempionai  Sezono pabaigoje surinkę 102 taškus, Juventus nariai pasiekė naują Serie A rekordą.

Besiruošiant 2014–2015 m. sezonui komandą paliko treneris A. Conte. Pasak oficialių pranešimų, tai buvo padaryta nesutarus su komandos vadovybe dėl strategijos bei naujų komandos tikslų ateinantiems sezonams.OFFICIAL: CONTE QUITS JUVENTUS

Jau kitą dieną buvo patvirtintas ir naujasis ekipos treneris – juo tapo 2010–2014 m. AC Milan vadovavęs Massimiliano Allegri.Juventus hire former AC Milan boss Massimiliano Allegri

2014-2015 m. Serie A čempionatą ekipa laimėjo likus keturiems turams iki sezono pabaigos. Juventus tokiu būdu tapo šalies čempione ketvirtą kartą iš eilės.Juventus win fourth straight Serie A title with away victory at Sampdoria Tą patį sezoną ekipa laimėjo 10-tą kartą Italijos futbolo taurės turnyrą, finale nugalėję Lazio ekipą 2:1.

Taip pat šiame sezone Juventus ekipa puikiai pasirodė UEFA čempionų lygoje. Pirmą kartą nuo 2003 m. komanda pasiekė finalą – jame rezultatu 1-3 nusileido FC Barcelona ekipai.

2015-2016 m. sezone ekipa penktą kartą iš eilės tapo šalies čempione. Nugalėjusi Italijos futbolo taurės finale AC Milan komandą, Juventus tapo pirmąja Italijos futbolo ekipa du kartus iš eilės tapusi Serie A čempione ir šalies futbolo taurės savininke.Juventus claim back-to-back doubles after 11th Coppa Italia success

2016-2017 m. sezone tapusi čempione komanda triumfavo Italijoje šeštą kartą iš eilės ir tapo pirmąja šį pasiekimą pelniusi komanda.Juventus clinch sixth consecutive Serie A title against Crotone Taip pat šį sezoną Juventus trečią kartą iš eilės laimėjo Italijos futbolo taurės varžybas bei pelnė rekordinį pasiekimą.

Prieš 2017-2018 m. sezoną komanda pristatė savo naująjį logotipą ir naujo dizaino aprangą.Presenting the new adidas home kit for 2017/18

2018 m. gegužės 9 d. Italijos taurės finale ekipa 4-0 įveikė AC Milan komandą ir rekordinį 4 kartą iš eilės tapo turnyro nugalėtoja.Coppa: Force Four Juve flatten Milan Po keturių dienų sužaidę lygiosiomis 0-0 su Roma, Juventus komanda tapo 7 kartą iš eilės Serie A čempione. Tokiu būdu ekipa pagerino sau priklausiusį rekordą.Juventus Seven-Up

Ruošiantis 2018-2019 m. sezonui 2018 m. liepos 10 d. klubas iš „Madrido Real“ klubo išpirko Cristiano Ronaldo. Už žaidėją Turino ekipa sumokėjo 100 milijonų eurų – tai tapo didžiausia Italijos futbolo klubo už žaidėją sumokėta suma istorijoje.Ronaldo breaks transfer record

2020 m. rugpjūčio 8 d. vos po vieno sezono su komanda buvo atleistas treneris Maurizio Sarri. Vietoj jo paskirtas buvęs ekipos žaidėjas Andrea Pirlo.OFFICIAL: Pirlo is new Juventus coach 

2020–2021 m. Serie A sezoną komanda baigė 4 vietoje, prieš tai 9 kartus iš eilės laimėję čempionatą. Tą patį sezoną „Juventus“ triumfavo abiejose Italijos taurės turnyruose.Bologna 1-4 Juventus, Bianconeri finish in the top four Po vieno sezono trenerio poste A. Pirlo buvo atleistas, o į komandą sugrįžo Massimiliano Allegri.Andrea Pirlo: Juventus sack head coach with Massimiliano Allegri set to replace him

2022 m. lapkričio 28 d. iš klubo pasitraukė visa vadovybė – prezidentas Andrea Agnelli, viceprezidentas Pavel Nedvěd bei vadovas Maurizio Arrivabene. 2023 m. sausį iš komandos buvo atimti 15 taškų, kaip bausmė už biudžeto manipuliavimą 2019-2021 m. laikotarpiu ir per COVID-19 pandemiją. Po apeliacijos 2023 m. gegužės 30 d. bausmė sumažinta iki 10 taškų bei 720 000 eurų baudos.Official: FIGC explain Juventus’ 10-point penalty 2023 m. liepos 28 d. UEFA paskelbė, kad klubas nedalyvaus UEFA Europos konferencijų lygos 2023–2024 m. sezone.

2024 m. gegužės 15 d. klubas 15 kartą istorijoje laimėjo Italijos futbolo taurę, tačiau kitą dieną po šios pergalės komanda atleido trenerį M. Allegri.Juventus fire Allegri after cup final antics Prieš naujojo sezono pradžią komandos treneriu paskirtas buvęs futbolininkas Thiago Motta.

2025 m. pavasarį dėl komandos nepatenkinamų rezultatų T. Motta buvo atleistas iš trenerio pareigų ir iki sezono pabaigos komandai paskirtas vadovauti buvęs „Juventus“ žaidėjas Igor Tudor iš Kroatijos.I. Tudor Tačiau 2025 m. spalį kroatas trenerio poste buvo pakeistas italu Lučijanu Spalečiu.

 Emblema 

 Spalvinė gama 
BaltaJuoda

 Stadionai 
Juventus klubas šiuo metu žaidžia Naujojoje Juventus Arenoje. Nuo 2006 m. iki 2011 Rugsėjo mėnesio Juventus žaidė Olimpiniame stadione, o nuo 1990 iki 2006 m. klubas buvo įsikūręs tuo metu didžiausiame miesto stadione Stadio delle Alpi. Turino ekipa yra vienintelė visoje Italijoje, kuriai priklauso visos teisės į stadiono nuosavybę.

 Bendruomenė Lietuvoje 

„Juventus FC“ klubas Lietuvoje turi gausiai sirgalių lankomą šios bendruomenės tinklalapį – www.juventus.lt, kuriame kasdien pateikiamos ekipos naujienos, transliuojamos rungtynės, bei aktyviai diskutuojama forume. Tinklalapis kasdien sulaukia nuo 100 iki 150 unikalių lankytojų ir tai yra vienas lankomiausių užsienio futbolo klubo projektų Lietuvoje.

 Pasiekimai 

 Serie B čempionas (2006 m.)
 Luigi Berlusconi trofėjaus laimėtojas – 9 kartai (1991, 1995, 1998, 1999, 2000, 2001, 2003, 2004, 2010)

 Tarpžemyninės taurės laimėtojas (1985, 1996 m.)
 Tarpžemyninės taurės finalininkas (1973 m.)

 Sezonai 
 Pastarųjų metų sezonai
SezonasLygmuoLygaUžimta vietaNuorodosPastabos 2025–2026 1. Serie A . 2025–2026 m. sezonas 2024–2025 1. Serie A 4. 2024–2025 m. sezonas 2023–2024 1. Serie A 3. 2023–2024 m. sezonas  2022–2023 1. Serie A 7. 2022–2023 m. sezonas 2021–2022 1. Serie A 4. 2021–2022 m. sezonas

|}

 UEFA varžybos 

|}

 Apranga 
 Sportinės aprangos pokyčiai.
 Namuose žaidžia tradicine apranga. 

 Sudėtis 
2024 m. rugpjūčio 27 d. sudėtis.

 Treneriai 

  Jenő Károly (1923–1926)
  József Viola (1926–1928)
  William Aitken (1928–1930)
  Carlo Carcano (1930–1934)
  Virginio Rosetta (1935–1939)
  Umberto Caligaris (1939–1941)
  Giovanni Ferrari (1941–1942)
  Felice Placido Borel IIº (1942–1946)
  Renato Cesarini (1946–1948, 1959–1961)
  William Chalmers (1948–1949)
  Jesse Carver (1949–1951)
  György Sárosi (1951–1953)
  Aldo Olivieri (1953–1955)
  Sandro Puppo (1955–1957)
  Teobaldo Depetrini (1957)
  Ljubiša Broćić (1957–1958)
  Carlo Parola (1961–1962, 1974–1976)
  Paulo Lima Amaral (1962–1963)
  Heriberto Herrera (1964–1969)
  Luis Carniglia (1969–1970)
  Armando Picchi (1970–1971)
  Čestmír Vycpálek (1971–1974)
  Giovanni Trapattoni (1976–1986, 1991–1994)
  Rino Marchesi (1986–1988)
  Dino Zoff (1988–1990)
  Luigi Maifredi (1990–1991)
  Marcello Lippi (1994–1999, 2001–2004)
  Carlo Ancelotti (1999–2001)
  Fabio Capello (2004–2006)
  Didier Deschamps (2006–2007)
  Claudio Ranieri (2007–2009)
  Ciro Ferrara (2009–2010)
  Alberto Zaccheroni (2010)
  Luigi Delneri (2010–2011)
  Antonio Conte (2011–2014)
  Massimiliano Allegri (2014–2019, 2021–2024)
  Maurizio Sarri (2019–2020)
  Andrea Pirlo (2020–2021)
  Thiago Motta (2024–2025)
  Igor Tudor (2025)
  Luciano Spalletti (2025-)

 Rėmėjai 

 Metai Rėmėjai1981–1989Ariston1989–1992 Upim 1992–1995 Danone 1995–1998 Sony (Sony Minidisk) 1998–1999 D+Libertà digitale / Tele+ 1999–2000 CanalSatellite / D+Libertà digitale / Sony 2000–2001 Sportal.com / Tele+ 2001–2002 FASTWEB / Tu Mobile 2002–2004 FASTWEB / Tamoil 2004–2005 Sky Sports / Tamoil 2005–2007 Tamoil 2007–2010 New Holland (Fiat) 2010–2012 BetClic 2012–2015 FIAT S.p. A (Jeep) 2015–2017 FIAT S.p. A (Jeep)Adidas 2017–2024 FIAT S.p. A (Jeep)AdidasCygames

 Moterų komanda
2018 m. rugpjūčio 4 d. Juventus įsigijo „A.S.D. Cuneo Calcio Femminile“ moterų futbolo komandą ir ją pervadino į „Juventus F.C.“. Debiutiniame sezone komanda tapo Serie A čempione,#WOMENF1RST o antrame sezone laimėjo lygą ir Italijos taurę.THE COPPA ITALIA IS BIANCONERA!

 Išnašos 

 Nuorodos 

 Oficiali klubo svetainė
 facebook paskyra
 SOCCERWAY
 Transfermarkt
 Globalsportsarchive

Kategorija:Juventus
Kategorija:Italijos futbolo klubai
Kategorija:Turino sportas